rejauldu/bengali-wikipedia huggingface dataset:
সৈয়দ আবদুস সামাদ (জন্ম:ডিসেম্বর ৬, ১৮৯৫ - মৃত্যু: ফেব্রুয়ারি ২, ১৯৬৪) এই ভারত উপমহাদেশের ফুটবল যাদুকর হিসেবে খ্যাত। উপমহাদেশের ফুটবলামোদীদের কাছে জাদুকর সামাদ নামে পরিচিত।http://www.prothomalo.com/sports/article/237973 প্রায় ১০০ টির বেশি গোল করেন আব্দুস সামাদ ‌‍‍(ধারণা কিন্তু এরও বেশি হতে পারে) মতান্তরে ৩০০ টিরবেশি গোল করেন আব্দুল সামাদ। তার উল্লেখযোগ্য ম্যাচ ছিল চীনের সাথে যেখানে ৪ গোল করেন মাত্র ১৫ মিনিটে ইংল্যান্ডের সাথে হ্যাটট্রিক করেন এ ফুটবল জাদুকর। তিনি নিঃসন্দে বাংলায় থেকে শ্রেষ্ঠ ফুটবলার।   জন্ম  ১৮৯৫ সালে, ভারতের পশ্চিমবঙ্গ রাজ্যের বর্ধমানে।   খেলোয়াড় জীবন  কলকাতা এরিয়ান্স ক্লাবের দুঃখীরাম মজুমদারের কাছে তার ফুটবল শিক্ষা। এরিয়ান্স থেকে তাজ ক্লাবে যান। ১৯১৩ সালে রংপুরের তাজ ক্লাবের হয়ে কলিকাতায় খেলতে গিয়ে ফুটবল সংগঠকদের নজরে পড়েন। ১৯১৫ সালে কলিকাতা দ্বিতীয় বিভাগের ক্লাব এরিয়ান্স সামাদ কে দলভুক্ত করে। সেবার অনেকটা সামাদের অসাধারণ নৈপুন্যে এরিয়ান্স ক্লাব প্রথম বিভাগে খেলার যোগ্যতা অর্জন করে। ১৯২০ সালে সামাদ ইস্ট বেঙ্গল রেলওয়ে ক্লাবে যোগ দেন। ১৯২৪ সালে ভারতীয় জাতীয় দলের খেলোয়াড় হিসেবে তিনি বার্মা, যুক্তরাজ্য এবং চীন সফর করেন। বহু খেলায় তার ক্লাব হেরে গেলেও শ্রেষ্ঠ পুরস্কার পেয়েছেন ফুটবল জাদুকর সামাদ। ১৯২৭ সালে তিনি ঢাকার তৎকালীন শীর্ষ দল ভিক্টোরিয়া স্পোর্টিং ক্লাব এবং কলকাতার বিখ্যাত মোহনবাগান ক্লাবে খেলার জন্য চুক্তিবদ্ধ হন। ১৯৩৩ সালে তিনি কলিকাতা মোহামেডান স্পোর্টিং ক্লাবে যোগ দেন এবং এই ক্লাবে খেলেই তিনি ফুটবল থেকে অবসর নেন। বিভিন্ন সূত্র মতে তিনি ১৯৪১ সাল অর্থাৎ প্রায় ৫০ বছর বয়স পর্যন্ত ফুটবল খেলেছেন। ১৯৫৭ সালে তিনি পাকিস্তান জাতীয় ক্রীড়া পরিষদের বেতনভুক্ত ফুটবল কোচ হিসেবে চাকরি শুরু করেন। ১৯৬২ সালে পাকিস্তান সরকার তাকে রাষ্ট্রপতি পদক দিয়ে সম্মানিত করে।   বৈশিষ্ট্য  সামাদ ড্রিবলিং এবং গোলে লক্ষ্যভেদী শটের জন্য বিখ্যাত ছিলেন।   মৃত্যু  ১৯৬৪ সালের ২রা ফেব্রুয়ারি পূর্ব পাকিস্তানের সৈয়দপুরে শেষ নিঃশ্বাস ত্যাগ করেন।  তথ্যসূত্র  বিষয়শ্রেণী:১৮৯৫-এ জন্ম বিষয়শ্রেণী:১৯৬৪-এ মৃত্যু বিষয়শ্রেণী:বাঙালি ফুটবলার বিষয়শ্রেণী:বাংলাদেশী বিহারি বিষয়শ্রেণী:ভারতের আন্তর্জাতিক ফুটবলার বিষয়শ্রেণী:ভারতীয় ফুটবলার বিষয়শ্রেণী:১৮৯০-এর দশকে জন্ম বিষয়শ্রেণী:বিহারের ফুটবলার বিষয়শ্রেণী:১৯৬৫-এ মৃত্যু বিষয়শ্রেণী:মুহাজির ব্যক্তি বিষয়শ্রেণী:পূর্ব বর্ধমান জেলার ব্যক্তি বিষয়শ্রেণী:পশ্চিমবঙ্গের ফুটবলার বিষয়শ্রেণী:ভারতীয় পুরুষ ফুটবলার বিষয়শ্রেণী:মোহনবাগান সুপার জায়ান্টের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:পাকিস্তানে ভারতীয় অভিবাসী বিষয়শ্রেণী:বিহারি বংশোদ্ভূত পাকিস্তানি ব্যক্তি বিষয়শ্রেণী:পাকিস্তানি ক্রীড়া নির্বাহী ও প্রশাসক বিষয়শ্রেণী:প্রাইড অব পারফরম্যান্স প্রাপক
দ্য গ্রেট ইন্ডিয়ান ফ্যামিলি () (, ) হল ২০২৩ সালের ভারতীয় হিন্দি ভাষার একটি পারিবারিক হাস্যরসাত্মক নাট্য চলচ্চিত্র। ছবিটির রচনা এবং পরিচালনা করেছেন বিজয় কৃষ্ণ আচার্য। যশ রাজ ফিল্মসের ব্যানারে ছবিটির প্রযোজনা করেছেন আদিত্য চোপড়া। ছবিটিতে ভিকি কৌশল একজন ধার্মিক, হিন্দু পণ্ডিতের চরিত্রে অভিনয় করেছেন পরে যিনি জন্মসূত্রে মুসলিম বলে জানা যায়। মানুষী ছিল্লার, মনোজ পাহওয়া এবং কুমুদ মিশ্রা সহায়ক ভূমিকায় উপস্থিত হয়েছেন।  ছবিটির প্রধান চিত্রগ্রহণ ২০২০ সালের নভেম্বরে শুরু হয়েছিল এবং ২০২১ সালের ফেব্রুয়ারিতে শেষ হয়েছিল৷ এটি ২২ সেপ্টেম্বর ২০২৩-এ প্রেক্ষাগৃহে মুক্তি পেয়েছিল৷  চলচ্চিত্রটি একটি বক্স-অফিস বোমা ছিল, দেশীয়ভাবে মাত্র ₹৭.৫৮ কোটি আয় করেছিল৷  কাহিনী একজন ধার্মিক হিন্দু মানুষ একটি সংকটের মধ্য পড়ে যায় যখন সে জানতে পারে যে সে আসলে জন্মসূত্রে একজন মুসলিম।   অভিনয়শিল্পী   ভিকি কৌশল - বেদ ব্যাস ত্রিপাঠি/ভজন কুমার  মানুষী ছিল্লার - জসমিত  মনোজ পাহওয়া - বলক্রম ত্রিপাঠী  কুমুদ মিশ্র - পণ্ডিত সিয়ারাম ত্রিপাঠী  যশপাল শর্মা - পণ্ডিত জগন্নাথ মিশ্রা  সাদিয়া সিদ্দিকী - হেমা  অলকা আমিন - সুশীলা কুমারী  সৃষ্টি দীক্ষিত - গুঞ্জা  ভুবন অরোরা - ভাটা  আসিফ খান - তুলসীদাস মিশ্রা  আশুতোষ উজ্জ্বল - সর্বেশ্বর  মৌমিতা পাল - সুমিত্রা ত্রিপাঠী  পরিতোষ বালি - মিস্টার মালপানি  মীনা মালহোত্রা - মিসেস মালপানি  ফাহাদ সমর - মিস্টার আহুজা  অপর্ণা ঘোষাল - মিসেস আহুজা  রুদ্রাক্ষ ঠাকুর - নীরজ  হিতেশ অরোরা - আব্দুল  রেণুকা শর্মা - আম্মা  বেদান্ত সিনহা - কিড বেদব্যাস  তরুণ কুমার - মৌলভী  দেবাং তান্না পিন্টু  কেভাল অরোরা - ডক্টর ইরানি   ঘনশ্যাম গর্গ - রঘুবীর  উৎপাদন প্রধান চিত্রগ্রহণ ২০২০ সালের নভেম্বরে শুরু হয়েছে। ২০২১ সালের ফেব্রুয়ারী মাসে ছবিটির উৎপাদন কাজ শেষ হয়।  সঙ্গীত  ছবির সংগীতায়োজন করেছেন প্রীতম। সব গানের কথা লিখেছেন অমিতাভ ভট্টাচার্য। "কানহাইয়া টুইটার পে আজা" শিরোনামের প্রথম এককটি ৩০ আগস্ট ২০২৩ এ প্রকাশিত হয়েছিল।  অভ্যর্থনা দ্য টাইমস অফ ইন্ডিয়ার ধবল রায় অবশ্য ছবিটিকে ২.৫/৫ স্টার দিয়েছিলেন যে, দ্য গ্রেট ইন্ডিয়ান ফ্যামিলির একটি সত্যিকারের বার্তা আছে কিন্তু তা বাস্তবায়নে ব্যর্থ হয়। দ্য ইন্ডিয়ান এক্সপ্রেসের আরেকটি পর্যালোচনায়, শুভ্রা গুপ্তা সিনেমাটিকে ১.৫/৫ স্টার দিয়েছেন এবং সমালোচনা করেছেন, আপনি যদি সাহসী হতে চান তবে লেখার সাথে মিল থাকতে হবে: এখানে, এমনকি কুমুদ মিশ্র, মনোজ পাহওয়া, সাদি সিদ্দিকীর মতো দুর্দান্ত অভিনেতাদেরও কোনও সুযোগ নেই। সর্বদা দেখারযোগ্য ভিকি কৌশলও নয়।  তথ্যসূত্র  বহিঃসংযোগ    বিষয়শ্রেণী:২০২৩-এর চলচ্চিত্র বিষয়শ্রেণী:যশ রাজ ফিল্মসের চলচ্চিত্র বিষয়শ্রেণী:২০২০-এর দশকের হিন্দি ভাষার চলচ্চিত্র বিষয়শ্রেণী:২০২৩-এর হাস্যরসাত্মক নাট্য চলচ্চিত্র
ইউপি সদস্য বা ইউনিয়ন পরিষদ সদস্য বা ওয়ার্ড সদস্য বা মেম্বার হলো ইউনিয়ন পরিষদের ওয়ার্ড পর্যায়ের জনপ্রতিনিধি, তিনি নিজ ওয়ার্ডের জনগণের আইন-শৃংখলা, আর্ত-সামাজিক অবস্থাসহ ইত্যাদি বিষয় দেখাশুনা করেন। ইউনিয়ন পরিষদকে কয়েকটি ওয়ার্ডে ভাগ করা হয়। প্রত্যেক ওয়ার্ডে একজন করে ইউপি সদস্য ভোটারের প্রত্যক্ষ ভোটে নির্বাচিত হয়। ১৯৯৬ সালে আওয়ামী লীগ সরকার ক্ষমতায় এসে ৩টি ওয়ার্ডের পরিবর্তে ৯টি ওয়ার্ড সৃষ্টি করেন এবং ৩ জন মহিলা সদস্যকে সরাসরি নির্বাচনে অংশগ্রহণের ব্যবস্থা করা হয়। ২০০২ সালে একটি পরিপত্র জারীর মাধ্যমে ইউনিয়ন পরিষদের সদস্যদের ভূমিকা ও দায়িত্বাবলী বন্টন করা হয়।   তথ্যসূত্র   বিষয়শ্রেণী:প্রশাসনিক একক বিষয়শ্রেণী:বাংলাদেশের স্থানীয় সরকার
জেমস মাইকেল কার্টিন (জন্ম ৩০ জানুয়ারি ১৯৮৩) একজন ব্রিটিশ পেশাদার কুস্তিগির যিনি বর্তমানে ডাব্লিউডাব্লিউই এর সাথে যুক্ত আছেন, যেখানে তিনি ক্রুসওয়েট ব্র‍্যান্ড ২০৫ লাইভ এর হয়ে ড্র্যাক ম্যাভরিক নামে কুস্তি লড়েন। ডাব্লিউডাব্লিউইতে তিনি২০৫ লাইভ এর অন স্ক্রিন জেনারেল ম্যানেজার এবং এওপি এর জেনারেল ম্যানেজার সোমবারের রাতের র এ।  তিনি প্রথম দিকে প্রো-রেসলিং এ রকস্টার স্পাড নামে কুস্তি লড়তেন,যেখানে তিনি কিছু খেতাব জিতেছেন যার মধ্যে রয়েছে ইন্টারন্যাশনাল প্রো রেসলিং: ইউনাইটেড কিংডম, ওয়ান প্রো রেসলিং, রেবুলেশন প্রো রেসলিং ও এক্সডাব্লিউএ রেসলিং। ২০১২ সালে তিনি টিএনএতে যোগ দেন।  অক্টোবর ২০১৭ তে তিনি টিএনএ ছেড়ে দিয়ে ডাব্লিউডাব্লিউইতে যোগ দেন। তাকে ২০৫লাইভ এর অনস্ক্রিন ম্যানেজার ভানানো হয়। ২০১৯ সালে তিনি ২৪/৭ চ্যাম্পিয়নশিপ জেতেন চারবার এবং সবথেকে বেশি ১৪ দিন চ্যাম্পিয়নশিপ ধরে রাখেন এক বারেই। পেশাদারি কুস্তি জীবন  জাতীয় স্বতন্ত্র ক্ষেত্র (২০০১-২০১৪) জেমস মাইকেল কার্টিন ৩০ জানুয়ারি ১৯৮৩ সালে বার্মিংহাম শহরে জন্মগ্রহণ করেন। তিনি জ্যাক স্ট্রম এবং ক্রিস গালভার্ট এর কাছ থেকে প্রশিক্ষণ গ্রহণ করেন। তিনি স্পাড নামে স্বতন্ত্র ক্ষেত্রে কুস্তি লড়তেন,ইউরোপ এবং আমেরিকায়। তিনি স্পাড নামে তার বড় সাফল্য পান রেবুলেশন ব্রিটিশ রেসলিং এ ২০০৩ সালে। ৩০ শে আগস্ট ২০০৩ এ স্পাড জ্যাক হাজার্ডকে হারায় আরবিডাব্লিউ এ এবং তিনি আরবিডাব্লিউ ব্রিটিশ ওয়েল্টারওয়েট চ্যাম্পিয়নশিপ জিতে নেন।  স্পাড ২০০৪ সালে ফ্রন্টিয়ার রেসলিং এলায়েন্স এ কাজ করা শুরু করেন, এবং ভিবিন্ন বড় রেসলারের বিপক্ষে রেসলিং করা শুরু করেন।  thumb|right|২০১০ সালে আইপিডাব্লিউ রেসলিং এ স্পাড স্পাড নিয়মিত ইন্টারন্যাশনাল রেসলিং এর জন্য কুস্তি লড়তে থাকেন। যেখানে তিনি জ্যাক স্ট্রম এর সাথে শত্রুতা করে বসেন  তথ্যসূত্র  বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রিটিশ পুরুষ পেশাদার কুস্তিগির বিষয়শ্রেণী:ডাব্লিউডাব্লিউই ২৪/৭ চ্যাম্পিয়ন বিষয়শ্রেণী:বার্মিংহামের (পশ্চিম মিডল্যান্ডস) ক্রীড়াবিদ বিষয়শ্রেণী:প্রবাসী পেশাদার কুস্তিগির বিষয়শ্রেণী:পেশাদার কুস্তির ক্ষমতাধর ব্যক্তি বিষয়শ্রেণী:২১শ শতাব্দীর পেশাদার কুস্তিগির বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
ডভ বরিস খেনিন (; জন্ম ১০ জানুয়ারী ১৯৫৮) একজন ইসরায়েলি রাজনীতিবিদ, রাষ্ট্রবিজ্ঞানী এবং আইনজীবী যিনি যৌথ তালিকার সদস্য হিসাবে নেসেটে কাজ করেছিলেন। তিনি মাকি (ইসরায়েলি কমিউনিস্ট পার্টি) এর কেন্দ্রীয় কমিটির সদস্য ছিলেন, যেটি হাদাশ পার্টির মধ্যে সবচেয়ে বড় দল। এছাড়াও তিনি আর্থ-সামাজিক সমতার জন্য একজন কর্মী এবং একজন পরিবেশবাদী। ২০১৯ সালে তার পদত্যাগ না হওয়া পর্যন্ত নেসেটে তার মেয়াদ জুড়ে, খেনিন যৌথ তালিকা থেকে নেসেটের একমাত্র ইহুদি সদস্য ছিলেন।   তথ্যসূত্র   বহিঃসংযোগ  Dov Khenin  Ir LeKhulanu Dov Khenin Green Prophet DovBlog Khenin's official website বিষয়শ্রেণী:তেল আবিব বিশ্ববিদ্যালয়ের প্রাক্তন শিক্ষার্থী বিষয়শ্রেণী:নেসেটের সদস্য ২০১৫-২০১৯ বিষয়শ্রেণী:নেসেটের সদস্য ২০১৩-২০১৫ বিষয়শ্রেণী:নেসেটের সদস্য ২০০৯-২০১৩ বিষয়শ্রেণী:নেসেটের সদস্য ২০০৬-২০০৯ বিষয়শ্রেণী:ইহুদি সমাজতান্ত্রিক বিষয়শ্রেণী:ইহুদি ইসরায়েলি রাজনীতিবিদ বিষয়শ্রেণী:বেলারুশীয়-ইহুদি বংশোদ্ভূত ইসরায়েলি ব্যক্তি বিষয়শ্রেণী:ইসরায়েলি সাম্যবাদী বিষয়শ্রেণী:হাদাশের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৫৮-এ জন্ম বিষয়শ্রেণী:ইসরায়েলি রাষ্ট্রবিজ্ঞানী বিষয়শ্রেণী:পেতাহ তিকভার ব্যক্তি
নিউজিল্যান্ড পুরুষ ক্রিকেট দল ২০২৩ সালের জানুয়ারি ও ফেব্রুয়ারি মাসে তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য ভারত সফর করে। ২০২২ সালের ডিসেম্বর মাসে সফরের সূচি নিশ্চিত করা হয়।  ওডিআই সিরিজে ভারত ৩–০ ব্যবধানে জয়ী হয়। টি২০আই সিরিজে ভারত ২–১ ব্যবধানে জয়লাভ করে।  দলীয় সদস্য ওডিআইটি২০আইওডিআইটি২০আই রোহিত শর্মা (অধি.)  হার্দিক পাণ্ড্য (সহ-অধি.)  ইশান কিষাণ (উই.)  উমরান মালিক  ওয়াশিংটন সুন্দর  কুলদীপ যাদব  কোনা শ্রীকর ভরত (উই.)  বিরাট কোহলি  মোহাম্মদ শামি  মোহাম্মদ সিরাজ  যুজবেন্দ্র চাহাল  রজত পাতিদার  শার্দুল ঠাকুর  শাহবাজ আহমেদ  শুভমান গিল  শ্রেয়াস আইয়ার  সূর্যকুমার যাদব হার্দিক পাণ্ড্য (অধি.)  সূর্যকুমার যাদব (সহ-অধি.)  অর্শদীপ সিং  ইশান কিষাণ (উই.)  উমরান মালিক  ঋতুরাজ গায়কওয়াড় (উই.)  ওয়াশিংটন সুন্দর  কুলদীপ যাদব  জিতেশ শর্মা (উই.)  দীপক হুদা  পৃথ্বী শ  মুকেশ কুমার  যুজবেন্দ্র চাহাল  রাহুল ত্রিপাঠী  শিবম মাভি  শুভমান গিল টম ল্যাথাম (অধি.) (উই.)  অ্যাডাম মিলেন  ইশ সোধি  গ্লেন ফিলিপস (উই.)  জেকব ডাফি  ডগ ব্রেসওয়েল  ডেভন কনওয়ে (উই.)  ড্যারিল মিচেল  ফিন অ্যালেন (উই.)  ব্লেয়ার টিকনার  মাইকেল ব্রেসওয়েল (উই.)  মার্ক চ্যাপম্যান  মিচেল স্যান্টনার  ম্যাট হেনরি  লকি ফার্গুসন  হেনরি নিকোলস  হেনরি শিপলি মিচেল স্যান্টনার (অধি.)  ইশ সোধি  গ্লেন ফিলিপস (উই.)  জেকব ডাফি  ডেন ক্লিভার (উই.)  ডেভন কনওয়ে (উই.)  ড্যারিল মিচেল  ফিন অ্যালেন (উই.)  বেনজামিন লিস্টার  ব্লেয়ার টিকনার  মাইকেল ব্রেসওয়েল (উই.)  মাইকেল রিপন  মার্ক চ্যাপম্যান  লকি ফার্গুসন  হেনরি শিপলি ২০২৩ সালের ২ জানুয়ারি অ্যাডাম মিলনার পরিবর্তে নিউজিল্যান্ডের ওডিআই দলে ব্লেয়ার টিকনারকে যোগ করা হয়। ওডিআই সিরিজ শুরুর আগে চোটের কারণে ম্যাট হেনরি নিউজিল্যান্ডের ওডিআই দল থেকে ছিটকে যান। তাঁর বদলি হিসেবে ডগ ব্রেসওয়েলকে দলে নেয়া হয়। শ্রেয়াস আইয়ার ভারতের ওডিআই দল থেকে ছিটকে গেলে তাঁর পরিবর্তে রজত পাটিদারকে দলে যোগ করা হয়।  ওডিআই সিরিজ ১ম ওডিআই  ২য় ওডিআই  ৩য় ওডিআই  টি২০আই সিরিজ ১ম টি২০আই  ২য় টি২০আই  ৩য় টি২০আই  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২৩-এ ভারতীয় ক্রিকেট বিষয়শ্রেণী:২০২৩-এ নিউজিল্যান্ডীয় ক্রিকেট বিষয়শ্রেণী:২০২২–২৩-এ আন্তর্জাতিক ক্রিকেট প্রতিযোগিতা বিষয়শ্রেণী:নিউজিল্যান্ড ক্রিকেট দলের ভারত সফর
স্যার চার্লস রিচার্ড ব্লান্ট, চতুর্থ ব্যারোনেট (৬ ডিসেম্বর ১৭৭৫ - ২৯ ফেব্রুয়ারি ১৮৪০) ছিলেন একজন ব্রিটিশ সংসদ সদস্য।  ব্লান্ট ছিলেন স্যার চার্লস উইলিয়াম ব্লান্ট, তৃতীয় ব্যারোনেট এবং তার স্ত্রী এলিজাবেথ (প্রাক্তন পিয়ার্স)-এর জ্যেষ্ঠ পুত্র এবং ১৮০২ সালে তিনি তার বাবার উত্তরসূরী হিসেবে ব্যারোনেটসিতে যোগ দেন। তিনি ইস্ট ইন্ডিয়া কোম্পানিতে দায়িত্ব পালন করেন এবং ১৮৩১ সাল থেকে মৃত্যু পর্যন্ত হাউস অফ কমন্সে লুইসের প্রতিনিধিত্ব করেন। ব্লান্ট ১৮২৪ সালে জোসেফ বেকারের কন্যা সোফিয়াকে বিয়ে করেন। ১৮৪০ সালের ফেব্রুয়ারিতে ৬৪ বছর বয়সে তিনি মারা যান এবং তার পুত্র ওয়াল্টার তার উত্তরসূরী হিসেবে দায়িত্ব গ্রহণ করেন। লেডি ব্লান্ট ১৮৬২ সালে মারা যান।   তথ্যসূত্র   www.thepeerage.com  বিষয়শ্রেণী:যুক্তরাজ্যের সংসদ সদস্য ১৮৩৭-১৮৪১ বিষয়শ্রেণী:যুক্তরাজ্যের সংসদ সদস্য ১৮৩৫-১৮৩৭ বিষয়শ্রেণী:যুক্তরাজ্যের সংসদ সদস্য ১৮৩২-১৮৩৫ বিষয়শ্রেণী:যুক্তরাজ্যের সংসদ সদস্য ১৮৩১-১৮৩২ বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:গ্রেট ব্রিটেনের ব্যারোনেটেজের ব্যারোনেট বিষয়শ্রেণী:১৮৪০-এ মৃত্যু বিষয়শ্রেণী:১৭৭৫-এ জন্ম
শঙ্কর পোখরেল (নেপালি: शंकर पोखरेल) (জন্ম ১৯৬৪) লুম্বিনি প্রদেশের প্রাক্তন মুখ্যমন্ত্রী। তিনি ১৯৯৮ থেকে ২০০৮ সাল পর্যন্ত নেপালের কমিউনিস্ট পার্টি (এমালে)-এর কেন্দ্রীয় সম্পাদক নির্বাচিত হন। ২০১৭ সালের প্রদেশসভা নির্বাচনে, সিপিএন ইউএমএল স্থায়ী কমিটির সদস্য হিসেবে শঙ্কর পোখারেল দাঙ আসন নং ২ (১) থেকে প্রদেশসভার সদস্য হিসাবে নির্বাচিত হন। এছাড়াও ১ম সংসদ নির্বাচনে, তিনি ডাং অঞ্চলের ৩ নং আসন থেকে জয়ী হয়ে নির্বাচিত হয়েছিলেন।   তথ্যসূত্র     বিষয়শ্রেণী:১৯৬৪-এ জন্ম বিষয়শ্রেণী:জীবিত ব্যক্তি বিষয়শ্রেণী:দাঙ জেলার ব্যক্তি বিষয়শ্রেণী:ত্রিভুবন বিশ্ববিদ্যালয়ের প্রাক্তন শিক্ষার্থী বিষয়শ্রেণী:নেপাল কমিউনিস্ট পার্টি (একীকৃত মার্ক্সবাদী-লেনিনবাদী) এর রাজনীতিবিদ বিষয়শ্রেণী:নেপালের প্রদেশের মুখ্যমন্ত্রী বিষয়শ্রেণী:লুম্বিনী প্রদেশসভার সদস্য বিষয়শ্রেণী:নেপালের ১ম সংবিধান সভার সদস্য
শেলার () ভারতের মহারাষ্ট্র রাজ্যের থানে জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে শেলার শহরের জনসংখ্যা হল ১০,৬১৫ জন। এর মধ্যে পুরুষ ৬২% এবং নারী ৩৮%। এই শহরের জনসংখ্যার ১৬% হল ৬ বছর বা তার কম বয়সী।  এখানে সাক্ষরতার হার ৬৪%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৪৯%। সারা ভারতের সাক্ষরতার হার ৫৯.৫%, তার চাইতে শেলার এর সাক্ষরতার হার বেশি।   তথ্যসূত্র   বিষয়শ্রেণী:মহারাষ্ট্রের শহর
নবিন ওয়াকার হলেন একজন পাকিস্তানি টেলিভিশন অভিনেত্রী এবং প্রাক্তন ভিডিও ও রেডিও জকি। ২০১২ সালের হামসফর নামক ধারাবাহিক নাটকে সারা হিসেবে খলচরিত্রে অভিনয়ের জন্য তিনি সবচেয়ে বেশি পরিচিত। অ্যানি কি আয়েগি বারাত, উফ মেরি পরিবার, আলভিদা, মল, সায়া দেওয়র ভি নাহি, কুছ না কাহো, বেন ইন্ঠা, তাজদী-এ-ওয়াফা এবং মাহ-ই-তামামসহ বিভিন্ন কাজে তার অভিনয় প্রশংসিত হয়েছে। ২০১৩ সালে তিনি জোশ: ইন্ডিপেন্ডেন্স থ্রু ইউনিটি নামক সামাজিক-নাট্য চলচ্চিত্রে অভিনয়ের মাধ্যমে চলচ্চিত্রে আত্মপ্রকাশ করেন, চলচ্চিত্রটি সমালোচনামূলক এবং বাণিজ্যিক সাফল্য লাভ করে।   ব্যক্তিগত জীবন  তিনি ২০১২ সালে অভিনেতা আজফার আলীকে বিয়ে করেন; ২০১৫ সালের নভেম্বরে তাঁদের ছাড়াছাড়ি হয়ে যায়।   কর্মজীবন  ওয়াকার ভিজে হিসেবে তার কর্মজীবন শুরু করেন ও দ্রুত সাফল্য পান। পরে তিনি মাহিরা খান এবং ফাওয়াদ খানের বিপরীতে হামসফর নাটকে অভিনয় করেন। ওয়াকার পরবর্তীতে জিও টিভির আইনি কি আইগি বরাত নাটকে অভিনয় করেন।   তথ্যসূত্র   বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ভিজে (মিডিয়া ব্যক্তিত্ব) বিষয়শ্রেণী:পাকিস্তানি চলচ্চিত্র অভিনেত্রী বিষয়শ্রেণী:পাকিস্তানি টেলিভিশন অভিনেত্রী বিষয়শ্রেণী:২১শ শতাব্দীর পাকিস্তানি অভিনেত্রী বিষয়শ্রেণী:পাকিস্তানি নারী মডেল
স্ট্যান্ডার্ড চার্টার্ড বাংলাদেশ বা স্ট্যান্ডার্ড চার্টার্ড ব্যাংক বাংলাদেশ (সংক্ষেপে এসসিবি বিডি) বাংলাদেশ পরিচালিত একটি বিদেশী বাণিজ্যিক ব্যাংক। যেটি স্ট্যান্ডার্ড চার্টার্ড-এর একটি সহযোগী কোম্পানি। ব্যাংকটি একশত বছরেরও বেশি সময় ধরে ব্যাংকিং কার্যক্রম চালিয়ে আসছে। স্ট্যান্ডার্ড চার্টার্ড ১৯০৫ সালে প্রতিষ্ঠিত হয় এবং এর সদর দফতর ইংল্যান্ডের লন্ডনে অবস্থিত। ১৯৪৭ সালে ভারতীয় উপমহাদেশ ভাগ হবার পরে ব্যাংকটি ১৯৪৮ সালে বাংলাদেশের বন্দরনগরী চট্টগ্রামে এদের শাখা স্থাপন করে কার্যক্রম শুরু করে।  বর্তমানে ব্যাংকটির  ঢাকা, চট্টগ্রাম, খুলনা, সিলেট, বগুড়া, নারায়ণগঞ্জ শহরে মোট ২৪টি শাখা ও ৯৬টি এটিএম বুথ রয়েছে। স্ট্যান্ডার্ড চার্টার্ড বাংলাদেশের কর্মকর্তা-কর্মচারীর সংখা ২০০০ জনের বেশি।   এক নজরে স্ট্যান্ডার্ড চার্টার্ড বাংলাদেশ    বাংলাদেশের প্রধান নির্বাহী কর্মকর্তা: নাসের এজাজ বিজয়    স্থানীয় সময়: জিএমটি +৬ ঘণ্টা  ভাষা: বাংলা, ইংরেজি   মুদ্রা নাম: টাকা (বিডিটি)   শাখা সংখ্যা: ২৪   এটিএম সংখ্যা: ৯৬  গত ১০ বছর ধরে এএএ ক্রেডিট রেটিং প্রাপ্ত ব্যাংক  প্রতিষ্ঠিত: ১৯০৫ (স্ট্যান্ডার্ড চার্টার্ড ব্যাংক মূলত ১৯৪৮ সালে চট্টগ্রামে প্রথম শাখা স্থাপন করে)   বাংলাদেশের প্রাচীনতম এবং বৃহত্তম বিদেশী ব্যাংক   একমাত্র ব্যাংক যেটি ১১০ বছরে কখনই ব্যাংকিং অপারেশনটি বন্ধ করেনি   প্রথম আন্তর্জাতিক ব্যাংক যেটি সর্বপ্রথম বাংলাদেশকে ক্রেডিট লাইন প্রসারিত করে এবং ১৯৭২ সালে প্রথম বিদেশি লেটার অব ক্রেডিট (এলসি) চালু করে।   বাংলাদেশে স্ট্যান্ডার্ড চার্টার্ড ব্যাংক এর কর্পোরেট সামাজিক দায়িত্ব    স্বাস্থ্য   নারীর ক্ষমতায়ন   গবেষণা ও প্রকাশনা   শিল্প ও সংস্কৃতি   শিক্ষা   পরিবেশ ও জলবায়ু পরিবর্তন   কমিউনিটি উদ্যোগ   তথ্যসূত্র    বহিঃসংযোগ    স্ট্যান্ডার্ড চার্টার্ড ব্যাংক বাংলাদেশ   স্ট্যান্ডার্ড চার্টার্ড ব্যাংক গ্লোবাল  বিষয়শ্রেণী:বাংলাদেশের অর্থনীতি বিষয়শ্রেণী:বাংলাদেশের বেসরকারি ব্যাংক বিষয়শ্রেণী:১৯৪৮-এ প্রতিষ্ঠিত ব্যাংক বিষয়শ্রেণী:বাংলাদেশের ব্যাংক
দৈনিক আমার বার্তা বাংলাদেশের ঢাকা থেকে প্রকাশিত একটি জাতীয় দৈনিক সংবাদপত্র। ২০২০ সালের তথ্যমতে, এর প্রচার সংখ্যা ১ লক্ষ ৬০ হাজার। ২০১৪ সালের ১ ফেব্রুয়ারি এটি প্রথম প্রকাশিত হয়।   পত্রিকার বিবরণ  আমার বার্তা একটি বাংলা ভাষার জাতীয় দৈনিক সংবাদপত্র, যা বাংলাদেশ থেকে প্রকাশিত হয়। পত্রিকাটি ২০১৪ সালের ১ ফেব্রুয়ারি প্রথম প্রকাশিত হয়। পত্রিকাটি প্রিন্ট সংস্করণের পাশাপাশি অনলাইনেও নিয়মিত আপডেট করা হয়। জনগণের মতামত, সমস্যা ও সম্ভাবনাকে তুলে ধরতে এবং গণমানুষের কণ্ঠস্বর হিসেবে কাজ করাই এর প্রধান লক্ষ্য। এটি বস্তুনিষ্ঠ, নিরপেক্ষ এবং সময়োপযোগী সংবাদ পরিবেশনের মাধ্যমে পাঠকমহলে পরিচিতি লাভ করেছে।   নিয়মিত আয়োজন  জাতীয় সারাদেশ রাজধানী রাজনীতি অর্থনীতি খেলা বিনোদন আইন - আদালত তথ্য প্রযুক্তি লাইফস্টাইল স্বাস্থ্য ইসলাম ক্যাম্পাস আন্তর্জাতিক প্রবাস অন্য রকম ফিচার মতামত   আরও দেখুন   বাংলাদেশের সংবাদপত্রের তালিকা  বাংলাদেশ সংবাদ সংস্থা  ইউনাইটেড নিউজ অব বাংলাদেশ   তথ্যসূত্র   আম আম আম
থাম্ব|ওপেন অ্যাক্সেস নেটওয়ার্কের মানচিত্র উন্মুক্ত প্রবেশাধিকার নেটওয়ার্ক (ওএএন) ( বা OAN) পণ্ডিত সমাজ, গবেষণা গ্রন্থাগার, এবং অন্যান্য প্রতিষ্ঠানের অংশীদারদের মধ্যে পাণ্ডিত্যপূর্ণ যোগাযোগ অবকাঠামো সমর্থন করার জন্য অংশীদারত্বকে উৎসাহিত করে এবং মানবিক ও সামাজিক বিজ্ঞান বিষয়ক উন্মুক্ত প্রবেশাধিকার প্রকাশনার সমর্থন করে। ২০১৫ সালে অলাভজনক সংস্থা কিন কনসালট্যান্টস কর্তৃক এটি চালু হয়েছিল।   তথ্যসূত্র    বহিঃসংযোগ     K|N Consultants  Kennison, R. and Norberg, L. (2014) "Toward a scalable and sustainable approach to open access publishing and archiving for humanities and social sciences societies: a proposal"  বিষয়শ্রেণী:২০১৫-এ নিউ ইয়র্কে (রাষ্ট্র) প্রতিষ্ঠিত বিষয়শ্রেণী:উন্মুক্ত প্রবেশাধিকার প্রকল্প
সিয়া দেম্বেলে (; জন্ম: ১ সেপ্টেম্বর ২০০৭; সিসি নামে সুপরিচিত) হলেন একজন ফরাসি ব্রেকডান্সার, যিনি ফ্রান্সের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  দেম্বেলে ফ্রান্সের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।  প্রারম্ভিক জীবন সিয়া দেম্বেলে ২০০৭ সালের ১লা সেপ্টেম্বর তারিখে ফ্রান্সের সাঁতেতিয়েনে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন দেম্বেলে ফ্রান্সের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ব্রেকিংয়ের বি-গার্লস প্রতিযোগিতায় অংশগ্রহণ করেছিলেন। গ্রুপ পর্বে সর্বমোট চারটি পর্বে জয়লাভ এবং ৩৩টি ভোট অর্জন করে তিনি পরবর্তী পর্বে উত্তীর্ণ হয়েছিলেন। কোয়ার্টার-ফাইনালে তিনি জাপানি প্রতিযোগী আমি ইউয়াসার মুখোমুখি হয়েছিলেন, যেখানে তিনি আমি ইউয়াসার তিন পর্বে সর্বমোট ২৫ ভোটের বিপরীতে সর্বমোট ২ ভোট পেয়ে প্রতিযোগিতা থেকে বিদায় নিয়েছেন।  তথ্যসূত্র  বহিঃসংযোগ     বিষয়শ্রেণী:২০০৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ফরাসি নারী নৃত্যশিল্পী বিষয়শ্রেণী:ফরাসি ব্রেকডান্সার বিষয়শ্রেণী:ফ্রান্সের অলিম্পিক ব্রেকডান্সার বিষয়শ্রেণী:২০২৪ গ্রীষ্মকালীন অলিম্পিকের ব্রেকডান্সার
অনুপম ত্রিপাঠি ( ; ; জন্ম: ২ নভেম্বর ১৯৮৮) হলেন দক্ষিণ কোরিয়ায় বসবাসকারী একজন ভারতীয় অভিনেতা। তিনি দক্ষিণ কোরিয়ার বিভিন্ন টেলিভিশন সিরিজ এবং চলচ্চিত্রে অভিনয় করেছেন। নেটফ্লিক্সের দক্ষিণ কোরিয়ান সারভাইভাল ড্রামা সিরিজ স্কুইড গেম (২০২১) -এ আলী আব্দুলের চরিত্রে তার প্রথম প্রধান ভূমিকা তাকে বিশ্বব্যাপী পরিচিতি এনে দেয়।   প্রারম্ভিক জীবন  ত্রিপাঠীর জন্ম ১৯৮৮ সালের ২ নভেম্বর ভারতের নয়াদিল্লিতে। স্পার্টাকাসের একটি মঞ্চ নাটকে একজন ক্রীতদাসের চরিত্রে অভিনয় করার পর তিনি অভিনয়ে আগ্রহী হয়ে ওঠেন। তিনি ২০০৬ থেকে ২০১০ সাল পর্যন্ত নাট্যকার শহীদ আনোয়ারের বেহরূপ থিয়েটার গ্রুপের অংশ ছিলেন।  ত্রিপাঠী ২০০৬ সালে গান এবং অভিনয়ের প্রশিক্ষণ শুরু করেন। তিনি নয়াদিল্লির ন্যাশনাল স্কুল অফ ড্রামায় পড়ার ইচ্ছা পোষণ করেছিলেন কিন্তু ২০১০ সালে কোরিয়া ন্যাশনাল ইউনিভার্সিটি অফ আর্টস অন দ্য আর্টস মেজর এশীয় স্কলারশিপে যোগদানের জন্য দক্ষিণ কোরিয়ায় চলে আসেন। প্রথমে তার সংস্কৃতি ও ভাষার ভিন্নতার সঙ্গে মানিয়ে নিতে অসুবিধা হয়েছিল, কিন্তু দুই বছরেরও কম সময়েই তিনি কোরীয় ভাষায় সাবলীল হয়ে ওঠেন।   কর্মজীবন  অনুপম ত্রিপাঠী বিশ্ববিদ্যালয়ের তৃতীয় বর্ষে থাকাকালীন কোরিয়ান নাটক এবং বিজ্ঞাপনে অভিনয় শুরু করেন। তার প্রথম পূর্ণদৈর্ঘ্য চলচ্চিত্রে ক্রেডিট ছিল ওড টু মাই ফাদার (২০১৪) এ নামবিহীন একজন শ্রীলঙ্কান ব্যক্তি চরিত্রে। নাটক 불량청년 (বুলিয়াং চেওংনিয়ন)-এ তিনি কোরিয়ার স্বাধীনতার জন্য লড়াই করা একজন বোমা বিশেষজ্ঞের ছোট্ট ভূমিকায় অভিনয় করেছিলেন; এই নাটকটি ৩৬তম সিউল থিয়েটার উৎসবে নির্বাচিত হয়েছিল, এবং হসপিটাল প্লেলিস্ট (২০২০), রেইন অর শাইন (২০১৭)-এর মতো টেলিভিশন ধারাবাহিক এবং স্পেস সুইপারস (২০২১), আশুরা: দ্য সিটি অব ম্যাডনেস (২০১৫)-এর মতো চলচ্চিত্রে তার নামবিহীন বিভিন্ন ছোটখাটো ভূমিকায় অভিনয় করেছেন। তার অনেক চরিত্রই কোরিয় সমাজে একজন অভিবাসী শ্রমিক হওয়ার সাথে সম্পর্কিত।  ত্রিপাঠীর প্রথম প্রধান চরিত্রের ক্রেডিট ছিল নেটফ্লিক্স অরিজিনাল সিরিজ স্কুইড গেম (২০২১)-এ নথিবিহীন পাকিস্তানি কর্মী আলী আব্দুল চরিত্রে। পরিচালক হোয়াং দং-হিউক বলেছেন যে "কোরিয়ায় ভালো বিদেশী অভিনেতা খুঁজে পাওয়া কঠিন" এবং তিনি ত্রিপাঠীকে তার আবেগপূর্ণ অভিনয়ের ক্ষমতা ও কোরিয়ান ভাষায় দক্ষতার কারণে নির্বাচন করেছিলেন। ধারাবাহিকটির আন্তর্জাতিক সাফল্যের পরপরই, ত্রিপাঠীর ইনস্টাগ্রাম ফলোয়ার সংখ্যা মাত্র কয়েক দিনের মধ্যে ১০,০০০ থেকে বেড়ে ২৫ লক্ষেরও বেশি হয়ে যায়।<ref></ref   ব্যক্তিগত জীবন  অনুপম ত্রিপাঠী ইংরেজি, হিন্দি এবং কোরিয়ান ভাষায় সাবলীল ভাবে কথা বলতে পারেন।  তিনি ২০২৪ সালে কোরিয়া ন্যাশনাল ইউনিভার্সিটি অব আর্টস থেকে অভিনয়ে স্নাতকোত্তর ডিগ্রি অর্জন করেন।   তথ্যসূত্র   বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:নয়াদিল্লির অভিনেতা
মনামী ঘোষ ভারতের পশ্চিমবঙ্গের একজন জনপ্রিয় বাঙালি চিত্রাভিনেত্রী৷ ছোটবেলা কেটেছে বসিরহাট শহরে৷ ছোটবেলায় নৃত্যশিক্ষা করেন ও বহুবার মঞ্চেও নৃত্য পরিবেশন করেছেন৷ ১৯৯৭ সালে চলচ্চিত্র শিল্পে পদার্পণ করেন সমরেশ মজুমদার রচিত উপন্যাস সাত কাহন অবলম্বনে দেবীদাস ভট্টাচার্য্যের টেলিভিশনের চলচ্চিত্রের নায়িকা চরিত্রে অভিনয়ের মধ্যে দিয়ে৷  তার অভিনীত ছায়াছবিগুলির মধ্যে ষড়রিপু, কালোচিতা, বনভূমি, বক্স নং ১৩১৩ অন্যতম৷ এছাড়া তার অভিনীত টেলিভিশন ধারাবাহিকগুলির মধ্যে শ্যাওলা, সাতকাহন, এক আকাশের নিচে, কস্তুরী, ইরাবতীর চুপকথা।  কাজসমূহ চলচ্চিত্র  মাটি (২০১৮) জিনিয়া হিসেবে  এক মুঠো ছবি  বেলাশেষে (২০১৫) পিউ হিসেবে  ওগো বধু সুন্দরী (২০১০)  ভূতের ভবিষ্যৎ (২০১২)  লছমি হিসেব  ভালু সরদার (২০১২)  হয়তো প্রেমের জন্য (অপ্রকাশিত)  বক্স নং ১৩১৩ (২০০৮)  কালোচিতা (২০০৪)    বেলা শুরু (২০১৯)  টেলিভিশন  শ্রী রামকৃষ্ণ. ডিডি বাংলা  মা সারদা 1998   তথ্যসূত্র   বহিঃসংযোগ   মনামী ঘােষ (Monami Ghosh Biography) বয়স, জীবনী, উচ্চতা, প্রেমিক, স্বামী, টিভি সিরিয়াল,   বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:বাঙালি টেলিভিশন অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:১৯৮৪-এ জন্ম বিষয়শ্রেণী:ভারতীয় চলচ্চিত্র অভিনেত্রী
মার্কিন যুক্তরাষ্ট্রের ক্যালিফোর্নিয়া রাজ্য জুড়ে একের পর এক দাবানল জ্বলছে, যা ২০২৫ সালের জানুয়ারির শুরুতে শুরু হয়েছিল। লস অ্যাঞ্জেলেস এলাকায় দাবানলের ফলে প্রাণহানি ঘটেছে, বাড়িঘর ধ্বংস হয়েছে এবং বিদ্যুৎ বিভ্রাট ঘটেছে।   সারাংশ  ২০২৫ সালের অগ্নিকাণ্ডের মরসুম জানুয়ারির শুরুতে শুরু হয়েছিল যখন একটি অত্যন্ত শক্তিশালী সান্তা আনা বাতাসের ঘটনা দক্ষিণ ক্যালিফোর্নিয়ার মধ্য দিয়ে প্রবাহিত হয়েছিল, লস অ্যাঞ্জেলেস কাউন্টিতে বেশ কয়েকটি বড়, ধ্বংসাত্মক দাবানল ছড়িয়েছিল।  জলবায়ু পরিবর্তন প্রথমে একটি খুব শক্তিশালী বৃষ্টিপাত (যার ফলে আরও গাছপালা হয়) এবং তারপর একটি খুব শক্তিশালী খরা (যা গাছপালা শুকিয়ে) তৈরি করে ঘটনার সম্ভাবনা বাড়িয়ে দেয়। এই ধরনের ঘটনার সম্ভাবনা ১৯৫০ থেকে ৩১-৬৬% বৃদ্ধি পেয়েছে। পূর্ববর্তী জলবায়ু মডেলগুলি ঝুঁকিটিকে অবমূল্যায়ন করেছিল, কিন্তু এমনকি তারা বলেছিল যে ৩ ডিগ্রি তাপমাত্রা বৃদ্ধি বর্তমান অবস্থার তুলনায় এই ধরনের ঘটনার সম্ভাবনা ২ গুণ বাড়িয়ে দেবে। জলবায়ু পরিবর্তন বাতাসের তীব্রতা বাড়ায় এবং দাবানল বন্ধ করার জন্য উপলব্ধ পানির পরিমাণ হ্রাস করে।    দাবানলের তালিকা  নিচে আগুনের একটি তালিকা রয়েছে যা , উল্লেখযোগ্য স্ট্রাকচারাল ক্ষয়ক্ষতি হয়েছে।   আরও দেখুন    জানুয়ারী ২০২৫ এ দক্ষিণ ক্যালিফোর্নিয়ার দাবানল  তথ্যসূত্র  বিষয়শ্রেণী:দাবানল বিষয়শ্রেণী:অঙ্গরাজ্য অনুযায়ী মার্কিন যুক্তরাষ্ট্রে দাবানল বিষয়শ্রেণী:অঙ্গরাজ্য অনুযায়ী মার্কিন যুক্তরাষ্ট্রে অগ্নিকাণ্ড বিষয়শ্রেণী:মার্কিন যুক্তরাষ্ট্রে প্রাকৃতিক বিপর্যয় বিষয়শ্রেণী:বছর অনুযায়ী প্রাকৃতিক দুর্যোগ বিষয়শ্রেণী:বছর অনুযায়ী অগ্নিকাণ্ড বিষয়শ্রেণী:ক্যালিফোর্নিয়ায় দাবানল বিষয়শ্রেণী:২০২৫-এ মার্কিন যুক্তরাষ্ট্রে প্রাকৃতিক দুর্যোগ বিষয়শ্রেণী:২০২৫-এর আবহাওয়াবিজ্ঞান